**NOTA INFORMATIVĂ**

*la proiectul hotărârii Guvernului ,, Pentru modificarea și completarea anexei nr.9 la Hotărârea Guvernului nr.1136 din 18 octombrie 2007”*

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul hotărârii de Guvern ,,Pentru modificarea şi completarea anexei nr.9 la Hotărârea Guvernului nr.1136 din 18 octombrie 2007” a fost elaborat de către Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite** |
| Modificarea și completarea hotărârii menționate este condiționată de necesitatea îmbunătățirii și optimizării procesului de autorizare a contractării datoriei pe termen lung/acordării garanţiilor pentru împrumuturi pe termen lung de către unităţile administrativ-teritoriale în temeiul art.46 din Legea nr.419-XVI din 22 decembrie 2006 cu privire la datoria sectorului public, garanţiile de stat şi recreditarea de stat.   1. **Principalele prevederi ale proiectului și evidențierea elementelor lor**   Prin intermediul prezentului proiect de hotărâre se propun următoarele modificări și completări în Regulamentul privind procedura de contractare a datoriei/acordarea garanţiilor pentru împrumuturi de către autorităţile executive ale unităţilor administrativ-teritoriale.  În scopul contractării datoriei/acordării garanţiilor pentru împrumuturi interne în condiții mai avantajoase, autorităţile executive ale unităţilor administrativ-teritoriale urmează să examineze cel puțin 3 oferte ale creditori potențiali în privința condițiilor financiare ale împrumuturilor.  Întru optimizarea procesului de autorizare se propun a fi excluse un șir de documente anexate la cererea de solicitare a avizului Ministerului Finanțelor (ultimul buget local al unităţii administrativ-teritoriale aprobat pentru anul curent; situația financiară privind contul de execuție al bugetului local al unităţii administrativ-teritoriale pentru ultimii 3 ani anteriori anului în care se solicită autorizarea contractării şi/sau garantării împrumutului, precum şi contul de execuție la finele lunii precedente solicitării autorizării), avînd în vedere disponibilitatea informației respective în cadrul Ministerului Finanțelor.  Concomitent, întru asigurarea conformităţii principiului managementului financiar durabil, la cererea de solicitare a avizului pentru autorizarea contractării datoriei/acordării garanţiilor pentru împrumuturi, autorităţile executive ale unităţilor administrativ-teritoriale urmează să prezinte Ministerului Finanţelor: Programul anual al împrumuturilor; obiectivele politicii de administrare a datoriei unităţii administrativ-teritoriale; informația privind plafoanele datoriilor interne şi externe şi ale garanţiilor acordate stabilite în bugetul anual al unităţii administrativ-teritoriale; certificatele eliberate de către creditori prin care se confirmă suma datoriilor active ale unităților administrativ-teritoriale, inclusiv cele cu termen expirat; extrasele din programele de dezvoltare anuale şi multianuale în care se face referire la proiectul preconizat a fi finanțat din contul surselor atrase. În cazul solicitării garanției pentru întreprinderile municipale şi/sau societăţile comerciale cu capital integral sau majoritar municipal, se va prezenta informația despre datoriile existente, precum și situațiile financiare ale acestora pentru ultima perioada.  Adițional, la cerere se propune a anexa situația privind deservirea datoriei publice a unității administrativ-teritoriale pentru ultimii 3 ani anteriori anului în care se solicită autorizarea, precum și estimativ, pentru perioada împrumutului solicitat, cu calcularea indicatorilor prevăzuţi în articolul 14 alin.(4) din Legea nr.397-XV din 16 octombrie 2003 privind finanţele publice locale.  Astfel, modificările și completările propuse au drept scop îmbunătățirea calității evaluării capacității de rambursare a datoriilor contractate de către unităţile administrativ-teritoriale și asigurarea respectării de către acestea a plafoanelor stabilite în art.14 alin.(4) din Legea nr. 397 din 16.10.2003 privind finanţele publice locale.  În afară de această se propun unele modificări redacționale. |
| 1. **Fundamentarea economico -financiară** |
| Adoptarea proiectului de hotărâre nu va implica cheltuieli financiare suplimentare asupra bugetului public național. |
| 1. **Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul hotărârii Guvernului ,,Pentru modificarea şi completarea anexei nr.9 la Hotărârea Guvernului nr.1136 din 18 octombrie 2007” este publicat pe pagina web oficială a Ministerului Finanțelor ([www.mf.gov.md](http://www.mf.gov.md)), directoriul ”Transparența decizională” și pe site-ul [www.particip.gov.md](http://www.particip.gov.md), secțiunea ”Procesul decizional”. |

**MINISTRU Octavian ARMAȘU**